b"\n_START_ARTICLE_\nRed legije \xc4\x8dasti\n_START_PARAGRAPH_\nLegija \xc4\x8dasti (francosko L\xc3\xa9gion d'honneur) je vite\xc5\xa1ki red in hkrati najvi\xc5\xa1je francosko civilno odlikovanje, ki ga podeljuje predsednik Francije. Odlikovanje je ustanovil Napoleon Bonaparte 19. maja 1802 kot najvi\xc5\xa1je in je zamenjal vse dotedanje redove: red svetega Mihaela, red Svetega duha, red svetega Lazarja, red svetega Louisa in red Karmelske gore.\n_START_SECTION_\nKriteriji\n_START_PARAGRAPH_\nOdlikovanje je podeljeno mo\xc5\xa1kim in \xc5\xbeenskam, francoskim dr\xc5\xbeavljanom in tujcem za njihove izjemne dose\xc5\xbeke v voja\xc5\xa1ki in civilni karieri. Tako danes to odlikovanje podeljujejo tudi igralcem, visokim dr\xc5\xbeavnim uslu\xc5\xbebencem, \xc5\xa1portnikom ... Legijo \xc4\x8dasti podeljuje predsednik Francije na predlog vlade."